CELEX: 62010TN0566
Language: fi
Date: 2010-12-15 00:00:00
Title: Asia T-566/10: Kanne 15.12.2010 — Ertmer v. SMHV — Caterpillar (erkat)

19.2.2011   
            
            
               FI
            
            
               Euroopan unionin virallinen lehti
            
            
               C 55/27
            
         Kanne 15.12.2010 — Ertmer v. SMHV — Caterpillar (erkat)
   (Asia T-566/10)
   2011/C 55/48
   Oikeudenkäyntikieli: saksa
   
      Asianosaiset
   
   
      Kantaja: Jutta Ertmer (Tatsungen, Saksa) (edustajat: asianajaja A. von Mühlendahl ja C. Eckhartt)
   
      Vastaaja: Sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Caterpillar, Inc.(Illinois, USA)
   
      Vaatimukset
   
   Kantaja vaatii, että
   
               —
            
            
               sisämarkkinoiden harmonisointiviraston (tavaramerkit ja mallit) ensimmäisen valituslautakunnan 7.9.2010 asiassa R 270/2010-1 tekemä päätös on kumottava
            
         
               —
            
            
               Caterpillar Inc:n 17.2.1010 tekemä valitus merkintöjen poistamismenettelyssä nro 2504 C merkintöjen poistamisesta vastaavan vastaajan osaston 8.1.2010 tekemästä päätöksestä on hylättävä
            
         
               —
            
            
               vastaajana oleva virasto ja Caterpillar Inc., mikäli se olisi väliintulijana tässä asiassa, on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”erkat” luokkiin 7 ja 42 kuuluville tavaroille
   
      Yhteisön tavaramerkin haltija: kantaja
   
      Yhteisön tavaramerkin mitättömäksi julistamista koskevan vaatimuksen esittäjä: Caterpillar Inc.
   
      Mitättömäksi julistamista koskevan vaatimuksen perustelut: Vaatimus tuettiin 53 artiklan 1 kohdan a alakohdan nojalla kansalliseen ja yhteisön sanamerkkiin ”CAT” ja kansallisiin kuviomerkkeihin ja yhteisön kuviomerkkiin, joihin sisältyy sana ”CAT”, luokkiin 7 ja 42 kuuluvia tavaroita ja palveluja varten
   
      Mitättömyysosaston ratkaisu: Mitättömyysvaatimus hylättiin
   
      Valituslautakunnan ratkaisu: Valitus hyväksyttiin ja tavaramerkki julistettiin mitättömäksi
   
      Kanneperusteet: Asetuksen (EY) N:o 207/2009 (1) 8 artiklan, kun se luetaan yhdessä 75 artiklan kanssa, rikkominen, koska riidanalaisesta päätöksestä ei voida nähdä, minkä aikaisemman tavaramerkin tai aikaisempien tavaramerkkien perusteella valituslautakunta hyväksyi toisen osapuolen vaatimuksen ja koska keskeinen osa perusteluista on kopioitu toisesta päätöksestä. Asetuksen (EY) N:o 207/2009 8 artiklan 1 kohdan b alakohdan rikkominen, koska kyseisten tavaramerkkien välillä ei ole sekaannusvaaraa, sekä asetuksen (EY) N:o 207/2009 8 artiklan 5 kohdan, kun se luetaan yhdessä asetuksen 75 artiklan kanssa, rikkominen, koska aikaisemmat kuviomerkit eivät ole laajalti tunnettuja tavaramerkkejä, eikä näiden tavaramerkkien erottamiskykyä tai mainetta käytetä hyväksi tai aiheuteta haittaa niille.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).